Τσαμλιτζά Τζαμί

Το **Τσαμλιτζά Τζαμί** () είναι τζαμί στην Κωνσταντινούπολη της Τουρκίας, ενώ, παράλληλα, αποτελεί το μεγαλύτερο, βάσει μεγέθους, στην χώρα. Το τζαμί είναι χωρητικότητας 63.000 ανθρώπων, ενώ, εντός των εγκαταστάσεών του, περιλαμβάνει ένα μουσείο, μία πινακοθήκη, μία βιβλιοθήκη, ένα συνεδριακό κέντρο, καθώς και υπόγειο χώρο στάθμευσης χωρητικότητας 3.500 οχημάτων.

Το Τσαμλιτζά Τζαμί ανεγέρθηκε βάσει σχετικών αρχιτεκτονικών σχεδίων τα οποία δημιουργήθηκαν από δύο γυναίκες αρχιτέκτονες, τις Μπαχάρ Μιζράκ και Χαϊριγιέ Γκιουλ Τοτού, με συνολικό προϋπολογισμό της τάξεως των TL 150 εκατομμυρίων ($66,5 εκατομμυρίων). Το ύψος του καθενός εκ των τεσσάρων, συνολικά, μιναρέδων του τζαμιού είναι της τάξεως των 107,1 μέτρων, ύψος το οποίο παραπέμπει στη Μάχη του Μαντζικέρτ (1071), η οποία έλαβε χώρα μεταξύ της Αυτοκρατορίας των Σελτζούκων και της Βυζαντινής Αυτοκρατορίας.

Το συγκεκριμένο τζαμί αποτελεί ένα εκ των πολυάριθμων μεγάλων πρότζεκτ που έχουν υλοποιηθεί από την Κυβέρνηση της Τουρκίας, προκειμένου να καταδείξει την ισχύ της οικονομίας της χώρας, καθώς και προκειμένου η κατασκευή τους να αποτελέσει παρακαταθήκη για το κυβερνών κόμμα του AKP. Ο Πρόεδρος της Τουρκίας, Ερντογάν, ανέφερε σχετικά κατά τη διάρκεια της τελετής εγκαινίων: «Όταν ένα άλογο πεθαίνει αφήνει πίσω του το σαμάρι του, ενώ, όταν ένας άνδρας πεθαίνει αφήνει πίσω του τα έργα του. Θα μνημονευόμαστε για το συγκεκριμένο.» Ο Τούρκος αναλυτής Ζιγιά Μεράλ δήλωσε στην εφημερίδα *[[The Times]]* πως «πρόκειται για πολιτισμική διπλωματία, καθώς και ένα όραμα για τον ρόλο της Τουρκίας σε παγκόσμιο επίπεδο.»

Το Τσαμλιτζά Τζαμί εγκαινιάστηκε στις 4 Μαΐου 2019 από τον Πρόεδρο της Τουρκίας, Ερντογάν. Αριθμός παγκόσμιων ηγετών έδωσε το παρών στη συγκεκριμένη τελετή, συμπεριλαμβανομένων, μεταξύ άλλων, του Προέδρου της Σενεγάλης, Μακί Σαλ, του Προέδρου της Γουινέας, Αλφά Κοντέ, το Προέδρου της Αλβανίας, Ιλίρ Μέτα, του Πρωθυπουργού της Παλαιστίνης, Μοχάμαντ Σταγιέχ, καθώς και άλλων ξένων αξιωματούχων.

## Φωτοθήκη


File:Istanbul Big Camlica Mosque june 2019 2036.jpg|Άποψη του προαυλίου χώρου της κύριας εισόδου του Τσαμλιτζά Τζαμιού.
File:Istanbul Big Çamlıca Mosque View from SW in 2019 2021.jpg|Άποψη της δυτικής πλευράς του Τσαμλιτζά Τζαμιού.
File:Istanbul Big Camlica Mosque june 2019 1940 panorama (1).jpg|Πανοραμική άποψη του εσωτερικού του Τσαμλιτζά Τζαμιού.
File:Istanbul Big Camlica Mosque june 2019 1986.jpg|Γενική άποψη του εσωτερικού του Τσαμλιτζά Τζαμιού.
File:Istanbul Big Camlica Mosque june 2019 1995.jpg|Άποψη του θόλου του Τσαμλιτζά Τζαμιού.
File:Istanbul Big Camlica Mosque june 2019 1998.jpg|Άποψη του μιχράμπ του Τσαμλιτζά Τζαμιού.
File:Istanbul Big Camlica Mosque interior detail in 2019 1962.jpg|Άποψη λυχνίας του Τσαμλιτζά Τζαμιού.
File:Istanbul Big Camlica Mosque june 2019 1933.jpg|Άποψη παραθύρου του Τσαμλιτζά Τζαμιού.
File:Istanbul Big Camlica Mosque june 2019 1948.jpg|Άποψη παραθύρου του Τσαμλιτζά Τζαμιού.
File:Istanbul Big Camlica Mosque june 2019 1980.jpg|Άποψη σχεδίου μίας εκ των πλακών του Τσαμλιτζά Τζαμιού.
File:Istanbul Big Camlica Mosque june 2019 2013.jpg|Άποψη του προαυλίου χώρου του Τσαμλιτζά Τζαμιού.
File:Istanbul Big Camlica Mosque june 2019 2009.jpg|Άποψη λεπτομέρειας διακόσμησης του προαυλίου χώρου του Τσαμλιτζά Τζαμιού.
File:Istanbul Big Camlica Mosque june 2019 2026 panorama.jpg|Άποψη της Κωνσταντινούπολης από τη βόρεια πλευρά του Τσαμλιτζά Τζαμιού.



## Δείτε επίσης
* Ισλάμ στην Τουρκία
* Λόφος Τσαμλιτζά
* Οθωμανική αρχιτεκτονική
* Κατάλογος τζαμιών στην Κωνσταντινούπολη
* Κατάλογος τζαμιών στην Τουρκία
* Κατάλογος μεγαλύτερων τζαμιών
* Σουλτάν Αχμέτ Τζαμί
* Αγιά Σοφιά

## Παραπομπές

Κατηγορία:Τζαμιά στην Κωνσταντινούπολη
Κατηγορία:Θολωτά θρησκευτικά κτίρια
Κατηγορία:Ουσκουντάρ